b'\n_START_ARTICLE_\nMickael Carreira\n_START_SECTION_\nTalambuhay\n_START_PARAGRAPH_\nIpinanganak si Mickael Carreira sa Dourdan, Pransya, na anak nila Ant\xc3\xb3nio Manuel Mateus Antunes (na kilala bilang Tony Carreira, at Fernanda Antunes (na namamahala sa artistikong karera ng asawa). Mayroon siyang dalawang nakababatang kapatid na sila David Antunes at Sara Antunes. Sa buong kabataan niya ay lumaki siya Pransya, hanggang sa pagbalik ng Pamilyang Carreira sa Portugal noong 2000, at ipinagpatuloy niya ang kanyang pag-aaral sa Liceu Franc\xc3\xaas Charles Lepierre (Liseyong Pranses ng Charles Lepierre) sa Lisboa, habang pinag-igihan ang pagkakatuto sa wikang Portuges. Noong 11 taong gulang na, pumasok siya sa Konserbatoryong Pranses, kung saan pinag-aralan niya ang piano sa loob ng 3 taon. Ngunit pagkatapos ay pinili naman niya ang gitara, na natutunang magpa-tugtog kasama ang kanyang ama. Sa pagsapit ng kanyang pagka-binata ay nagsimula na siyang magsulat ng ilang tugtugin._NEWLINE_Ang kauna-unahang gawang diskograpikong \xc3\x89 Ver\xc3\xa3o Portugal (Tag-init Na, Portugal) ng kanyang amang si Tony Carreira, ay naglalaman ng isang trak na para kay Mickael, na pinamagatang O Meu Pequeno Her\xc3\xb3i (Ang Aking Munting Bayani).\n_START_SECTION_\nKarerang Pangmusika\n_START_PARAGRAPH_\nNoong 2001, sa edad na 16 taong gulang, nagpanimula siya sa entablado nang dalawahang-tinig, na sinamahan ng gitara sa konsyerto ng kanyang ama, sa teatro ng Olympia sa Paris, kung saan ito ang unang konsyerto roon, noong maagang taon. At simula noon, simasamahan na niya ang kanyang ama sa ilang mga konsyerto katulad noong ika-13 Mayo 2006 sa Pabilyong Atlantiko, sa harap ng madlang may halos 17,000 katao. Sa konsyertong ito ng kanyang ama, umawit si Mickael ng isang awit, na inilabas pagkatapos ng dalawang buwan na kalakip sa kanyang kauna-unahang album na pinamagatang Mickael.\n_START_SECTION_\n2006-2007: Mickael\n_START_PARAGRAPH_\nPagkatapos ng isa\'t kalahating taong paghahanda para sa kanyang kauna-unahang album na kasama ang kanyang produktor na si Ricardo Landum, inilabas na ang kanyang album na pinamagatang Mickael noong ika-14 ng Hulyo 2006, sa anyong CD, na isinaayos ng Vidisco, na naglalaman ng 13 trak. Noong ika-19 ng Enero 2007 ay muli itong isinaayos na CD at DVD na may pamagat na Mickael - Edi\xc3\xa7\xc3\xa3o especial na bukod sa mga naunang trak ng album, ay mayroon pang kasamang dalawang awit. Kasama sa DVD ang tatlong music video, dalawang video na making-of, at mga larawan._NEWLINE_Nag-debut siya nang solo noong ika-10 ng Pebrero 2007 sa Pavilh\xc3\xa3o Multiusos, sa lungsod ng Guimar\xc3\xa3es, na dinaluhan ng higit-kumulang 8,000 katao. Sa pagtatapos ng konsyertong iyon, nakatanggap si Mickael tatlong pilak (silver) sa benta ng kanyang unang album nang higit-kumulang 60,000 kopya. Ang konsyertong ding iyong ang simula ng kanyang unang tour._NEWLINE_Ang konsyertong pangmaramihan ay pinag-ensayuhan sa loob ng nagdaang dalawang lingo at kinabilangan ng isang pangkat na may 60 katao (30 noong mga sumunod na tour shows)._NEWLINE_Noong ika-1 ng Abril 2007, natanggap ni Mickael ang gantimpala para sa "Pinakamahusay na Baguhan ng Taon" ng XIV Gala ng Globos de Ouro.\n_START_SECTION_\n2007-2009: Entre N\xc3\xb3s\n_START_PARAGRAPH_\nNoong Nobyembre 2007 ay inilabas ang album estudyo na Entre N\xc3\xb3s ng tatak na Vidisco, na binubuo ng dalawang CD. Noon namang ika-23 ng Mayo 2007 ay inilabas ang edisyong espesyal ng album na ito na naglalaman ng isang CD at isang DVD. Nilalaman ng CD ang mga orihinal na trak. Nagkamit ng sertipikasyon ang album na ito ng isang ginto at isang pilak._NEWLINE_Noong 2007, si Mickael ang isa sa mga mang-aawit na may mataas na kinikita sa mga konsyerto, na naunahan lang ng kanyang amang si Tony Carreira na nasa unang puwesto._NEWLINE_Sinimulan niya ang kanyang tour ng Entre N\xc3\xb3s noong ika-8 ng Marso 2008 sa Coliseu do Porto kung saan ay umawit siya sa kauna-unahang pagkakataon na katanghal ang kanyang ama, at inawit nilang dalawa ang Filho e Pai. Natapos ang tour noong ika-27 ng Disyembre 2008 sa Pavilh\xc3\xa3o Multiusos sa Guimar\xc3\xa3es._NEWLINE_Sa panimula ng taong 2009, si Mickael, na nasa ilalim noon ng Vidisco ay pumirma sa ilalim ng tatak na Farol M\xc3\xbasica, ang parehong kompanyang kung saan nagsasaayos ang kanyang ama ng mga inililimbag.'